எனக்கு அ. முத்துலிங்கத்தால் அனுப்பப்பட்ட, அவருக்கு தமிழ் விக்கி பற்றி கிடைத்த விமர்சனப் பின்னூட்டத்தை இங்கு இடுகிறேன். இந்த விமர்சனங்கள் தொடர்பான எனது கருத்தைப் பின்னர் பகிர்கிறேன்.  
"மதிப்பிற்குரிய அ. முத்துலிங்கம் அவர்களுக்கு, நீண்ட நாட்களாக எழுத வேண்டும் என்று நினைத்திருந்த கடிதம் இன்று கைகூடியிருக்கிறது. அதற்கு ‘ஆற்றேன் அடியேனில்’ நீங்கள் கவனப்படுத்தியிருக்கும் விடயம் ஒரு காரணம். உங்களது தளம் மூலமாக இது விவாதிக்கப்படுமாக இருந்தால் எனக்கு மகிழ்ச்சியே. நீங்கள் குறிப்பிடும் தமிழ் விக்கிப்பீடியாவுக்கு பங்களித்தல் தொடர்பில் எனது கருத்துக்களை முன்வைக்கவே இதனை எழுதுகிறேன். நான் நீண்டகாலமாக ஆங்கில விக்கியை உபயோகித்ததால் தமிழ் விக்கி உருவாக்கப்பட்டு செயற்படுத்தப்பட்டதிலிருந்து அதற்கு சிறிய அளவில் பங்களித்திருக்கிறேன். கலைகள், வரலாறு, ஆளுமைகள், நூல்கள் மற்றும் இஸ்லாமிய பண்பாடு குறித்து எனது கட்டுரைகள் அமைந்திருந்தன. இருந்தும் எழுதுவதில் எனக்கிருந்த வரையறைகளை உணர்ந்து இதனை பலருக்கும் விளிப்பூட்டுவதுதான் சிறந்தது எனத் தோன்றியது. இதனால் நண்பர்களின் உதவியுடன் ‘இணைய எழுத்து’ என்ற பெயரில் பயிலரங்கம் ஒன்றை கிழக்கின் பல ஊர்களிலும் செய்தோம். இதில் எழுத்தாளர்கள், ஊடகத்துறையினர், சமூக செயற்பாட்டாளர்கள், மாணவர்கள் என்று அனைத்துத் தரப்பினரும் ஆர்வத்துடன் பங்கேற்றனர். இது முழு நாள், அரைநாள் பயிற்சி கருத்தரங்குகளாக அமைந்திருந்தன. இதில் ஒரு அமர்வு முழுக்கவே ‘இணைய வளங்களைப் பயன்படுத்தலும் பங்களிப்புச் செய்தலும்’ என்பதாகும். இதில் முக்கியமாக கவனப்படுத்தப்பட்ட விடயம் தமிழ் விக்கிதான். இப்பகுதி முனைவர் மு.இளங்கோவன் அவர்களின் கட்டுரைகளை ஒட்டி தயாரிக்கப்பட்டது. அவர் தமிழ் நாடு முழுக்க நடாத்திய இணைய பயிலரங்கம்தான் எமக்கு பெரிதும் வழிகாட்டியாய் அமைந்தது. ஆரம்பத்தில் கட்டுரைகளை விக்கியில் எழுதிச் சேர்க்கும் போது எனது அறிவிற்கு வராத ஒரு விடயம் அதில் ‘தரப்படுத்தல்’ நடைபெறுகிறது என்பது. விக்கியின் தரத்தைப் பேணுவதற்கு அது தேவைதான் என்றுணர்ந்தேன். பலரது அறிவும் கலந்து புது அறிவு பிறக்கும் சாத்தியம் விக்கியில்தான் இருக்கிறது. எனவே மீண்டும் விக்கியின் கொள்கைகளை வாசித்துவிட்டு எனது கட்டுரைகளை நானே செம்மைப்படுத்தத் தொடங்கினேன். மீண்டும் திருத்தங்கள், அதிகமும் முஸ்லிம் பண்பாடு, சமயம் சார்ந்த கட்டுரைகளில்தான் நிகழ்ந்தன. இவை எனக்கு வியப்பூட்டின. காரணம் இஸ்லாமிய சமயத்தையும் பண்பாட்டையும் எழுதத் தொடங்கினால் கிரந்த எழுத்துக்களைத் தவிர்க்க முடியாது என்பதை யாவரும் அறிவர். தற்கால பயன்பாட்டிலுள்ள முஸ்லிம் உரைநடையிலிருந்து கிரந்த எழுத்துக்களை தவிர்த்துப் பார்க்கவே /* இம்தாத் அவர்களின் விமர்சனங்கள் */ முடியாது. இது விக்கியின் திட்டக் கொள்கைகளுக்கு எதிரானதாகவும் இல்லை. காரணம் நடைமுறைப் பயன்பாட்டிலுள்ள பலரும் உபயோகிக்கும் மொழிபைத்தான் விக்கி பரிந்துரைக்கிறது. இங்கு எனக்கு முகத்தை சுழிக்கச் செய்வது, ஒரு கோடி தமிழ்(?) பேசும் முஸ்லிம்களும் ‘இஸ்லாம்’ என்று உபயோகிக்கும் போது நீங்கள் மையத்தில் இருந்து கொண்டு ‘இசுலாம்’ என்று மாற்றுவதால் தான். இப்படி ஏகப்பட்ட முகச்சுழிப்புகள். அதிகமும் கவலை தந்தது என்ன வென்றால், முஸ்லிம் பெயர்களை தூய தமிழில் எழுத வேண்டும் என்று நிர்ப்பந்தித்த போதுதான். அரபு வழிப் பெயர்கள் எப்படி தமிழாக முடியும் என்றுதான் புரியவில்லை. தனித்தமிழ் என்பது பயன்பாட்டு மொழியில் இருந்து 20 நூற்றாண்டுகள் பழமையானது என்பதை விட அது அரசியல் நிறைந்தது. பல்தன்மையை அழித்து உண்டு ஏப்பமிடக்கூடியது. இதே காலப்பகுதியில் எழுத்தாளர் ஜெயமோகனின் தளத்தில் ‘விக்கி-தமிழ் தாலிபானியம்’ என்ற கட்டுரை வாசிக்கக் கிடைத்தது. அதிலிருந்து தமிழ் விக்கிமீதான ஆர்வம் குறைந்து மெல்லமெல்ல அதிலிருந்து ஒதுங்க வேண்டியிருந்தது. காரணம் ஒரு குழுவினர் அதனைக் கைப்பற்றி, கையகப்படுத்தி தமது இன, மத, அரசியல் சார்ந்து இயக்குவது தெளிவாகியது. இதற்குப் பின்னால் இருப்போரின் அரசியல், தமிழ் தேசியவாதத்தை ஒத்ததே. மையத்தில் இருக்கும் யாழ் சைவ வேளாள மனம் தமது வசதிப்படி அனைத்தையும் ஒழுங்குபடுத்த நினைப்பதைப் போல. விளிம்பு நிலையில் தோட்டக்காட்டான், பறங்கி, சோனி என்று எல்லோரும் நிறுத்தப்படுவது இங்கு இயல்பானது. எமது இணைய எழுத்து பயிலரங்கத்தில் கலந்து கொண்டோரும் பின்னர் இதைத்தான் சொன்னார்கள். இந்த நடைமுறையையே ‘நூலகம்’ இணையமும் பின்பற்றுவதாகச் சொன்னார்கள். இதிலிரண்டிலும் ஒரே நபர்கள் பங்களிப்பது காரணமாக இருக்கலாம். இப்படி எழுதக்கூடிய ஒவ்வொருத்தரும் ஒதுங்கிக் கொண்டால் நிலைமை எப்படி இருக்கும் என்பதை இலகுவில் ஊகிக்கலாம். இந்தப் பின்னணியில் நின்று உங்களது கட்டுரையைப் படிக்கும் போது சில கேள்விகள் எழுவதைத் தவிர்க்க முடியவில்லை. தனித் தமிழ் கொள்கையை வைத்துக் கொண்டு தமிழ் விக்கியில் எத்தனை சமூகங்களின் பங்களிப்பை எதிர்பார்க்க முடியும்? சைவ மொழியில் எப்படி கிறிஸ்தவ பண்பாட்டை விளக்க முடியும்? தென்னிலங்கை முஸ்லிம்களுக்கு தமிழ் விக்கி மீதான தேவை/பயன்பாடு என்ன? தனித் தமிழ் என்பது விளிம்புநிலை சமூகங்களின் மீதான அதிகாரத்தின் தினிப்பு அல்லாமல் வேறென்ன? இப்படி ஒவ்வொரு சமூகம் சார்ந்தும் கேள்விகளை எழுப்பிக் கொள்ளலாம். எனவே, இந்த லட்சணத்தில் 46,000 கட்டுரைகள் என்பது எனது கணிப்பில் அதிகபட்சம். அனைத்து சமூகங்களினதும் பங்களிப்பில் வளர்ச்சியை நிச்சயப்படுத்தியிருக்கும் ஒரு திட்டத்தில் எப்படி ஒரு வீதத்திற்கும் குறைவானவர்களின் விருப்பை பொதுமைப்படுத்தி அனைவரது பங்களிப்பையும் எதிர்பார்ப்பது? இது பற்றி விரிவாகவே ஜெயமோகனின் தளத்தில் வந்திருப்பதால் நான் அதிகம் கூறவில்லை. http://www.jeyamohan.in/?p=4249 http://www.jeyamohan.in/?p=4292 எனவே, நான் பரிந்துரைப்பது இதுதான். தமிழ் விக்கியோ, நூலகமோ தமிழ் பேசும் சமூகங்கள் அனைத்துக்கும் பொதுவான/பயன்படக்கூடிய ஒன்று /* இம்தாத் அவர்களின் விமர்சனங்கள் */ அல்ல. அது ஒரு சிலரின் நன்மையை மையப்படுத்தியே இயங்குகிறது. ஒவ்வொரு சமூகமும் தங்களுக்கான விக்கிகளை உருவாக்கிக் கொள்வதே சிறந்தது. எதிர்காலத்திற்கும் அதுதான் உதவக்கூடியது. இதற்கான வசதிகளையும் விக்கிப்பீடியாவே அளிக்கிறது. அனைத்து உட்பிரிவினரும் அனைத்து கிளை மொழிகளிலும் தங்களுக்கான விக்கிகளை உருவாக்கலாம். சோனக மொழியிலேயே சோனகர் உருவாக்கலாம். மலையக மக்கள், பறங்கியர், மலாயர் என்று அனைவரும் தங்களுக்கான தனியான இணைய காப்பகங்களை, கலைக் களஞ்சியங்களை உருவாக்கிக் கொள்வதைத்தான் ‘கட்டற்ற’ என்ற சொல் குறித்து நிற்கிறது. அன்புடன், இம்தாத் "
--Natkeeran 23:37, 5 பெப்ரவரி 2012 (UTC)  
:இம்தாத் அவர்கள் நேரடியாக சம்பந்தப்பட்டவர்களுடன் அல்லது விக்கியிலோ உரையாடாமல், விக்கியுடன் சம்பந்தப்படாதவர்களுடனும், இணையத்திலும் உரையாடுவதில் எவ்விதப் பயனும் தரப்போவதில்லை. தாமே ஏதேதோ கற்பனைப் பண்ணிக்கொண்டு எழுதுகிறார். அவரை நேரடியாக விக்கிக்கோ அல்லது சம்பந்தப்பட்டவர்களுக்கோ எழுதச் சொல்லுங்கள். மேலே அவர் குறிப்பிட்ட கருத்துகளில் நான் அறிந்த வரையில், விக்கியைப் பற்றி விளங்கிக்கொள்ளாமையே அதிகம் தென்படுகிறது.--Kanags <sup>\உரையாடுக</sup> 02:26, 6 பெப்ரவரி 2012 (UTC)  
://கிரந்தமில்லாமல் எழுதலாம் என்கிற இயக்கம் எந்த அரசியல் அடிப்படையிலும் இன்று இணையத்தில் செயலாற்றவில்லை என்பதை என் ஒரு வருட இணைய இயக்கத்தில் காண்கிறேன்.//--இரவி 14:15, 6 பெப்ரவரி 2012 (UTC)  
இம்தாத் என்பவரின் விமர்சனங்கள் பெரும்பாலும் அவரது அறியாமையே காட்டுகின்றன. தென்னிலங்கையைச் சேர்ந்தவர்கள் விக்கியில் குறைவாகவே உள்ளனர். நானும் தென்னிலங்கையைச் சேர்ந்தவன்தான். விஜயராகவன் என்பவர் பயன்படுத்தியுள்ள தமிழ்த் தாலிபான்கள் என்பது போன்ற சொற்கள் பண்பற்ற நடத்தையாகவே நான் காண்கிறேன். அவர்களுக்கு மாற்றுக் கருத்து இருந்தால் அவர்கள் இங்கு உரையாட வேண்டும். ஒரு சில வேற்று மொழிப் பெயர்களுக்குக் கிரந்தமகற்றி எழுதுவது எளிதான செயலல்லாவிடினும் ஏனைய எல்லா இடங்களிலும் அப்படி எழுதலாம். அவர்கள் சொல்வது போன்று வடமொழி வழி வந்த சொற்களைப் பயன்படுத்தத்தான் வேண்டுமாயின் நாங்களும் மக்களுக்குப் புரியாத வேற்றுமொழிச் சொற்களைக் கையாண்டு அதற்கும் விதிகளும் விளக்கங்களும் கூறி நியாயப்படுத்தலாம். உதாரணமாக, கதிரை என்பதைக் குறிக்கும் சிங்களச் சொல்லான புட்டுவ என்பதைத் தென்னிலங்கையில் புட்டுவம் என்று ம் விகுதி சேர்த்துத் தமிழ்ப்படுத்தியுள்ளனர். அவ்வாறு பல சொற்களைச் சேர்த்து, பெரும்பாலானோருக்குப் புரியாத ஒன்றை உருவாக்கி இதனை அழித்துவிட வேண்டுமென்று அவர்கள் விரும்புவது போன்று தெரிகிறது.--பாஹிம் 15:39, 6 பெப்ரவரி 2012 (UTC)
/* இம்தாத் அவர்களின் விமர்சனங்கள் */